**4. Өзін-өзі ұйымдастырудың белсенді жолдары**

Әдеби-эстетикалық категория ретінде драматизм ең әуелі әдебиеттегі сапалық өзгерістермен байланысты. Әдебиеттегі жеке адамдардың тағдыры идеялар драмасымен, шығармашылық үдерісте уақыт кереғарлығымен, характерлер мен жағдаяттар қарсылығымен сипатталады. Бұл ХХ ғасырдағы жеке қызығушылықтар мен қоғамдық дамудың жолымен кереғарлығынан көрінеді. Әлеуметтік практиканың апаттық табиғаты көптеген факторларға тәуелді, ол индивидтті түрлі таңдаулар алдына қояды, ал оның нәтижелері әрдайым болжап беруге болмайтындай болады.

Әдебиеттану ғылымы өмірлік қарама-қайшылықтардың принципін ұлттық прозаның түрлі кезеңдерінің тәжірибесі негізінде жасап шығаруға тырысты. Сондықтан, қазақ прозасы туралы еңбектердің бірқатары драматизмді ұғым ретінде емес, түрлі қарама-қайшылықтар, күрес, қақтығыстардағы тірліктің өзі деп қарастырады. Ал М.О.Әуезов қазақ прозасындағы драматизмнің үлкен мәні туралы айтқан. М.О.Әуезов: «Роман қан мен тәннен тұруы керек, оның ыстық, күйдіретін лебі болуы керек. оған қалай жетеміз? Шығарма тінін лиризмге, поэзияға, махаббатқа, арманға, драмалық қарсы құштарлық пен ұмтылысқа толтыру керек». ««Абай», «Абай жолы» романдарын қалай жаздым?» мақаласында «драмалық жағдаят», «бір сахнадан келесі сахнаға асып тұрған драмалық кернеу» секілді тіркестерді қолданады. Өкінішке орай, ұлы жазушы бұл тіркестердің мәнін ашып көрсетпейді.